Darifa og Bruno er virkelig superværter, altid klar til at hjælpe med gode råd, taxibestilling, ja vi fik endda tilbud om et lift til indkøb af tunge ting, da vi ikke selv havde bil.
Boligen er total luksus, stor og velindrettet, stort, veludstyret køkken og rigeligt af alle dagligdags ting man skal bruge, fx toiletpapir.
Terrasser med blik på havet, solopgang og solnedgang, rigtig dejligt udeområde med masser af havemøbler og afslapningsteder, og pool!
I gåafstand til supermarkede og masser af små, gode forretninger, lokal markedshal med alt hvad man kan ønske sig af lækker mad, restauranter ved strande. Nem busforbindelse til centrum, kører hele tiden og til sent på aftenen. Så man er tæt på alle oplevelser, men bor hævet over mylderet med meditativ udsigt.
Man kan også komme på en lille bjergbestigning på San Anton, også uden bil! Fantastisk udsigt fra toppen.
Vi var afsted med vores to voksne børn og kunne ikke have fundet et bedre sted til vores juleferie.